अज्ञात ने 3 पोथियां व गुरु साहिबों की फोटो को लगाई आग; हवा तेज होने से बुझी
पंजाब में बेअदबी की घटनाएं आएदिन सामने आ रही हैं। जिला गुरदासपुर के बटाला के अधीन आते गांव वडाला ग्रंथियां में भी बेअदबी का मामला सामने आया है। अज्ञात आरोपी ने 3 पोथियों एवं कुछ गुरु साहिबानों की फोटो को आग लगा सड़क किनारे फेंक दिया गया।
पंजाब में बेअदबी की घटनाएं आएदिन सामने आ रही हैं। जिला गुरदासपुर के बटाला के अधीन आते गांव वडाला ग्रंथियां में भी बेअदबी का मामला सामने आया है। अज्ञात आरोपी ने 3 पोथियों एवं कुछ गुरु साहिबानों की फोटो को आग लगा सड़क किनारे फेंक दिया गया। गनीमत रही कि तेज हवा के कारण आग बुझ गई व बचाव हो गया। घटना से पूरे गांव वासियों में भारी रोष है।
जानकारी देते हुए ग्रामीण करणबीर सिंह एवं इंद्रपाल सिंह बैंस ने बताया कि किसी अज्ञात व्यक्ति की ओर से सुबह-सुबह गुटका साहब की बेअदबी करने की कोशिश की गई है। उन्होंने कहा कि यह किसी की सोची समझी साजिश है, जो लोगों का धर्म परिवर्तन करवा रहे हैं। उन्होंने कहा कि यह जिला गुरदासपुर में तकरीबन एक सप्ताह में तीसरी बेअदबी की घटना को अंजाम दिया गया है, जोकि बेहद ही चिंताजनक है।
पुलिस ने अज्ञात आरोपी के खिलाफ दर्ज किया मुकदमा
उन्होंने सरकार एवं प्रशासन से मांग करते हुए कहा कि ऐसे दोषियों को सख्त से सख्त सजा होनी चाहिए। अथवा 302 का पर्चा दर्ज कर सीधा फांसी पर लटका देना चाहिए। ताकि ऐसी घटनाओं पर नकेल कसी जा सके। वहीं, दूसरी तरफ चौकी वडाला ग्रंथियां के चौकी इंचार्ज ने बताया कि पुलिस की तरफ से अज्ञात व्यक्ति के खिलाफ मामला दर्ज कर छानबीन शुरू कर दी गई है।